text stringlengths 0 17.2k |
|---|
atwala ne citukutuku kuli bamakanika bapitamo baciwamya mwe caba fye kalantiya |
kasuba konse joni aikalila ukupekanya utwa pa bulendo bwakwe |
ulucelo pa one september joni nakaka atala aya ku kushalikapo banalume |
nabo bamupaala amate abati wende umutende |
joni apopene anina ne citukutuku cakwe alaya no kuya |
neco nomba fyalipeya kuli joni kuti nga alebutuka kwati ni filya bakapokola babutuka nga balefwayo muntu |
mu mano yakwe mwali icakuyafika ku lusaka ubu bwine bushiku |
joni afika mu broken hill aumfwa insala aya mu tii lumu ukuti anwemo tii |
acili alenwa amona akaice kaleshitisha african parade ashitapo umo atampa no kusoma |
kuti cilya afika pe buula lilya balangisha abakashana abawamisha amona cipica cakwa janet ici |
nomba ukumona pe shina amona balembele ukuti uyu mukashana abeeka ngo lutanda ni celina tom uwa mu lusaka nomba aletandalila bacibusa bakwe mu harare |
nomba ishina lya celina tom lyapesha joni amano nomba lya celina tom aipele fye pa kuti camwafwa ukubelama |
mu mutima ati no kuti nangu cikabe shani ndi no kufika ku harare |
ashipwa ukunwa tii aima alaya na ku lusaka |
mu lusaka afikamo ne nshita ya four koloko apitilila ku matero ku nganda ya bafyashi bakwa janet |
bana janet batiinine sana pa kumona icitukutuku calungama pa nganda pamwabo |
basuka balolekesha elyo bamwishiba ukuti ni shifyalebo kuti joni talatuusha no kutuusha bamwipusha ico endele |
nao abeba ukwisabalondolwela nga bafyashi ba phiri babwela ku ncito |
apo banajanet te pa kusakamana baleti fye pali icapona ku mwana wabo ku mufulira |
ba phiri abo balelolela pa four koloko bafika |
kutalikutali balabilikisha abakashi abati ngo yu kapokola asha icitukutuku apa afuma kwi |
ifilimo |
ico imfubu yapatila abantu ico thila ne filyo fyabo |
icalenga ukud cimbwi abe no mwenso |
ico inuni yapatila inshimu |
amatukuto ya fyula |
amalibu ya kuilombeia |
apatula imigomba ukulya imbalala mu fifwani |
abo bakona amala |
ico imbwa yaikalila na bantu |
ishamo lyakwa mulima |
ishiwi lyantanshi |
mu katabo aka nalembamo imilumbe pabula |
pa milumbe ii muli fye imilumbe itatu iyo naumfwile ku bakalamba neyi ili pa fipendo five na six na seven |
yonse iyashala nashikile fye ne mwine ukwabula ukumfwa ku bantu bambi |
nga cakuti yawama abakabelenga e bakasosa |
icishibilo cakuti imilumbe ili mukati naiwama kushitwa kwe buku |
kwena nga yawama kuti mwanembela pakuti nkeseesha ukushika na imbi nayo tukailembe mu ibuku limbi |
ico imfubu yapatila abantu ico iliila ne filyo fyabo |
kale imyaka ishishibantu imfubu tayaleikala muli bemba nge fi yaikalamo muno nshiku |
yaleikala fye mu mpanga ngefi inama shimbi shikala |
bushiku bumo imfubu yalelunga mu mpanga yasanga umuntu pa citemene aletema |
ninshi umuntu nanina ku muti alesaila |
yalolesha yamona ali fye pa kantongolilo awe yasunguka nganshi |
icishele yapalama na ku muti wine umuntu alesaila yasosa aiti |
yangu we mwina mfumu we bushe uko kuntu uninine nga wapona kuti washalako teti ufungaike fye onse |
umuntunse ati ico cena we mfumu te cakutwishika na kutwishika |
no kwishiba nalishiba sana |
eico nimbikako amano nganshi |
ndeikatisha umuti no kuloiekesha ifileka pakuti mpwishe bwino umulimo ukwabula ukuti mpone |
imfubu nga cinshi ushingatemena fye umuti mu isamba |
umuntunse yaba icimuti cakule fi eco ningabungwila mu isamba |
lelo kuti natema inga kabili kuti nayalwala amaboko ubukali |
imfubu kanshi eco utiina mwa |
umuntu weweta mulopwe |
imfubu ine nalikwata amaka sana kuti nakwafwa ukutema imiti yonse |
ne ikalamba ine kuti ndetemena fye mu isamba |
no kufingulula kuti nafingulula yonse |
naposa ne milando ikalamba kunse pakuti tailecingilila inshila pa kusenda ifibuula |
umulimo onse ulefwaya kuti nakubombela cikulu waba cibusa wandi tuleumfwana mu fintu fyonse |
umuntunse ati we yandema ukulya wingacita ifyo fine ne muntu nacula muno |
awe umuntu aika na ku muti abuula ne sembe lyakwe ilikalamba apela ne mfubu |
imfubu mukwai yatalama na pa miti |
kuti umuti nelyo ukule shani yakomamo fye amasembe yane no kuwa wawa |
yafingulula no kufingulula pa kashita fye kanono |
kuti nga mulya tutampile ukulanda yaloshalosha fye umukalo |
pa kwinuka yaeba umuntu aiti mune ee |
umuntu ati mukwai |
imfubu mune nasanga ukuti umulimo natendeka untu wakosa nganshi |
e calenga ine nomba nakulasendama fye pano penee |
nakulabomba ulucelo ne cungulo |
ndefwaya umulimo wapwa bwangu |
cikulu iwe cilya uleisa pe fye uleisa ne cipe ca bwali pakuti ndeikula e pa kubomba bwino |
kuti ulekushaka ubwali na iwe kuti wamona fye ifumo lyandi ubukulu |
umuntunse ati apo peka we mfumu yandi |
nakanda na kabushe kuti ulucelo cilya umuntu aleisa ne cipe ca bwali asanga icitemene cilolele lolele fye |
awe aikata fye icinwa ca panshi atemwa nganshi |
ashifika fye ateka no bwali mu isamba lya muti balaposhanya no kuposhanya |
umuntu ati baleni iseni mwikule akakulya mukwai |
ba mfubu kuti ukulolesha pa musumba wa bwali kwati banaile abantu amakumi yasano bati no kuti eya mwandi cine cine uli cibusa wandi |
kuti ukulolesha mu lunweno lwa munani namo mull imitante ya nama iili nga pa matanta |
ba mfubu mukulu basamba no kusamba batendeka no kulya ubwali |
kuti basuna fye intoshi shitatu balecibika fye no muto bapwila |
babula ne nsupa ya menshi bapongolwelako umubyolo wena kwati ni nkalamo yalila |
umuntunse ati aloleshe ilya milile mu mutima ati |
yangu ne mulanda nge fyakulya nkafimona kwi ifyakulisha imfumu ya bene imiku ibili inshiku shonse |
mfubu mukulu alapwa fye ukulya ala mukwai imiti alauminkanya ibiliibili |
kwena umuntu atemwa nganshi abwelelamo ku mushi ku kufwaya icakulya ca kuleta icungulo |
ifyo fine ku nshita ya cungulo aleta umusumba umbi |
imilile kuli bamfubu musango umo wine kuti nga bayasamuna icinwa caba nge musombo |
umupusa wa bwali wapita nga ka mu mfuti |
bapongolwelamo no munani balafuta na pa kanwa |
lubali baleimyangula no kuimyangula |
umuntu akunta fye umutwe |
umuntu alecita ifyo fine inshiku shonse isho mfubu alebomba pa citemene pamwakwe casuka icitemene caba ngo mulasa wa mfumu |
elyo mfubu atendeka ukukula ifibula kuti nga nalulika pa muku umo kwati ni kankungwe alefumake |
umo umuntu alecita ifyo fine amona ubutala ubwaiswile amale yalamonekela mu nshingwilo |
umuntu akutumana alatontonkanya ati awe mwandi nkesafwa ku nsala amainsa amale nga yapwa ukupela cilya cintu |
nomba ncite shani |
kwena nacitema ubukula ubukalamba nganshi nomba ifyakulya fya muli bulya bukula fikesamoneka ulya mwaka |
Subsets and Splits
No community queries yet
The top public SQL queries from the community will appear here once available.